Gerald Mamman Musa

**Gerald Mamman Musa** (født 1971) er en nigeriansk geistlig og katolsk biskop av Katsina.
## Liv og virke
### Prest
Gerald Mamman Musa studerte filosofi og katolsk teologi ved *Saint Thomas Aquinas Seminary* i Makurdi og ved *Saint Augustine Seminary* i Jos. Den 1. juni 1996 ble han presteviet for bispedømmet Sokoto.

Etter ordinasjonen jobbet Musa som kapellan ved *Holy Family Cathedral* i Sokoto og som sekretær ved bispedømmets kurie (1996-2000) og som sekretær for *Christian Association of Nigeria* (CAN) i Sokoto State (1998-2000) . Fra 2001 til 2003 var han sogneprest i *St. Patrick Parish* i Illela og fungerte i eksekutivkomiteen for *Nigerias interreligiøse råd*. 

Han ble deretter sendt til Roma for videre studier, hvor han oppnådde en mastergrad i dogmatikk fra Det pavelige universitetet Angelicum og  lisensiat i samfunnsvitenskap fra Det pavelige gregorianske universitet. 

Etter at han kom hjem i 2007, var Musa en kort tid sogneprest for *St. Vincent Ferrer Parish* i Malumfashi før han fortsatte studiene i Australia. Der tok han doktorgraden i kommunikasjonsstudier fra *School of Journalism and Communication* ved University of Queensland i Saint Lucia. I tillegg til studiene var han sjelesørger ved prestegjeldene *St. Bernard* i Upper Mount Gravatt (2008-2011) og *Jubilee Catholic*, og kapellan ved *Mater Misericordiae Hospital* i erkebispedømmet Brisbane (2011-2012). Fra 2012 til 2013 fungerte han som menighetsadministrator for prestegjeldet i Wishart. 

Musa returnerte til sitt hjemland i 2013 og har siden ledet *Center for Study of African Culture and Communication* (CESACC) ved *Catholic Institute of West Africa* (CIWA) i Port Harcourt, hvor han også underviste.

### Biskop av Katsina
Den 16. oktober 2023 utnevnte pave Frans ham til den første biskop av bispedømmet Katsina, som ble opprettet samme dato. Biskopen av Sokoto, Matthew Hassan Kukah, ordinerte ham til biskop den 12. desember samme år foran katedralen *St. Martin de Porres* i Katsina; medkonsekratorer var biskopen av Maiduguri, Oliver Dashe Doeme, og biskopen av Osogbo, John Akin Oyejola.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1829
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1896
* Kardinal Basilio Pompilj (1858-1931) *1911 
* Kardinal Adeodato Giovanni Piazza (1884-1957) *1930 
* Kardinal Sergio Pignedoli (1910-1980) *1951
* Biskop Owen McCoy, M. Afr. (1907-1988) *1963
* Kardinal Anthony Olubunmi Okogie (1936- ) *1971
* Biskop Matthew Hassan Kukah (1952-) *2011
* Biskop *Gerald Mamman Musa* (1971- ) *20223

## Referanser